 סימן קנו - דין מי שירד לאומנתו של חבירו ומי שמביא סחורה לעיר אחרת. ובו ז' סעיפים:
רוכלים המחזירים בעיירות אין בני המדינה יכולין לעכבן שתקנת עזרא היא שיהיו מחזרין כדי שיהיו הבשמים מצויין לבנות ישראל: {הגה: ולכן נ"ל דוקא מוכרי בשמים וכי האי גוונא אבל בשאר דברים אין חילוק בין רוכל לאחר } אבל אינם קובעים מקום ויושבים בו אלא מדעת בני העיר ואם תלמיד חכם הוא קובע בכל מקום שירצה: {הגה: וה"ה מלמדי תינוקות דינן כתלמיד חכם (טור):}